Sammitdan ko'p narsa kutilmayapti, ammo Qozog'iston umidga to'la
Yevropada Xavfsizlik va Hamkorlik Tashkiloti a’zolari unga effektiv bir organ sifatida qaramaydi, deydi AQSh sobiq elchisi Juli Finli.
Unda 56 a’zo-davlat vakillari, jumladan 38 mamlakat rahbarlari ishtirok etyapti. Uyushmaning asosiy vazifasi barqarorlik, demokratiya va erkinlikni targ’ib qilishdir. Qirg’izistondagi vaziyatga nisbatan sust munosabat, Afg’oniston bobida siyosatning yo’qligi bunga yaqqol misol, deydi bu arbob. Tashkilotga bu yil raislik qilayotgan Qozog’iston rasmiylari tanqidlarni butkul inkor etadi. Juli Finli singari siyosatdonlar Yevropada Xavfsizlik va Hamkorlik Tashkiloti Qirg’izistondagi notinchliklarga nima uchun vaqtida javob bermadi, nega Afg’onistondagi ahvol yuzasidan bu blok aytarli og’iz ochmaydi deya hayron. To’g’ri, Afg’oniston a’zo emas, deydi bu arboblar, lekin u yerdagi uzoq yillik urush a’zo mamlakatlar tinchligiga raxna solmoqda. Bu uyushmaning 1990-yillarda Bolqon yarimorolidagi etnik mojarolarga qarshi ko’rgan jiddiy choralari, fuqarolik jamiyati rolini oshirib, faollik ko’rsatgani yodga olinadi. Qirg’izistonga Yevropa politsiyachilarini kiritish yoki O’sh va Jalol-Oboddagi qirg’inni tekshirish singari harakatlarning sustligi, kotibiyat biror g’oya bilan chiqsa, a’zo respublikalar, ular orasida ko’pi avtoritar tusda boshqariladigan davlatlar yo’q deb turib olishi, bu tashkilot o’zi kerakmi degan savollar tug’diradi. Xelsinki komissiyasi (US Helsinki Commission), AQSh Kongressi qoshida bu tashkilot bo’yicha maxsus guruh pozitsiyasi shuki, harakat qilinsa, blok tinchlik va qonun ustuvorligini ta’minlash yo’lida effektiv mexanizm bo’la oladi. Oshkoralik va adolat talabini shior qilib, konkret qadamlar qo’yish kerak, deydi komissiya raisi senator Benjamin Kardin (Benjamin Cardin). Korrupsiyaga qarshi kurash, matbuot va so’z erkinligiga e’tiborni oshirish kerak. A’zo davlatlar tashkilotning bu masalalar yuzasidan tanqidlarini jiddiy qabul qilib, tegishli xulosa chiqarishi lozim. Fursatdan foydalanib, tashkilot u yerda o’z bazasini yaxshilab olishi kerak, deydi bu arbob. “Dunyoning bu qismi yadroviy qudratga ega uch davlat Pokiston, Hindiston va Xitoyga qo’shni”, - deydi Chak Xeygl. “G’arbdan esa Eron, shimoldan esa Rossiyaga. Mintaqa davlatlarini a’zolikka olgan tashkilot bu yerda uzoqni ko’zlab ish yuritishi, aniq dasturlar bilan chiqishi, hukumatlarni birga ishlashga undashi kerak”. Uning fikricha, mintaqa bu blok uchun sinov maydoni. Markaziy Osiyoda ishni eplay olsa, Yevropada Xavfsizlik va Hamkorlik Tashkiloti o’ziga nisbatan ishonchni tiklagan bo’lardi. “Lekin Ostonadagi sammitda tashkilot oldida turgan biror muammoga yechim topilishiga ishonmayman”, - deydi Juli Finli. “U yerda biror muhim qarorga kelinmaydi”, - deya qo’l siltaydi sobiq elchi. Qozog’istonning AQShdagi elchisi, sobiq tashqi ishlar vaziri Erlan Idrissov Juli Finlining bu mulohazalarini rad etadi. “Sizni hurmat qilaman, lekin qarashlaringiz nazarimda asossiz”,- deydi u. “Raislik sehrgarlik emas. Biz tashkilot oldidagi barcha jumboqlar, davlatimiz yuzlashayotgan murakkab muammolarni tan olgan va tushungan holda bu vazifani o’z bo’ynimizga olgan edik. Qo’ldan kelgancha harakat qildik”,- deydi Idrissov. "A’zo davlatlar bir-biriga suyana olsin, ko’proq fikr almashsin deymiz. Ular 11 yildan beri ilk marta Ostonada uchrashmoqda. Buning o’zi ham yutuq emasmi? Ular bir-birining qarashlarini tinglay oladi degan umiddamiz. Yevropada Xavfsizlik va Hamkorlik Tashkiloti bizdek yosh davlatlarga tayanayotganining o’zi ham bir progress”, - deydi Qozog’iston rasmiysi. Yevropada Xavfsizlik va Hamkorlik Tashkilotini 2011 yilda Litva, 2012 yilda Irlandiya, 2013 yilda esa Ukraina boshqarishiga kelishib olingan. Navbahor Imamova - "Amerika Ovozi"ning yetakchi multimedia jurnalisti. turkumidagi teledasturlar muallifi. Ko'rsatuvlar taqdim etish bilan birga prodyuser, muxbir va muharrir. O'zbekistonda akkreditatsiyadan o'tgan yagona amerikalik jurnalist. "Amerika Ovozi"da 2002-yildan beri ishlaydi. Jurnalistik faoliyatini 1996-yilda O'zbekiston radiosining "Xalqaro hayot" redaksiyasida boshlagan. Jahon Tillar Universiteti Xalqaro jurnalistika fakultetida dars bergan. Ommaviy axborot vositalari bo'yicha bakalavrlikni Hindistonning Maysur Universitetidan , magistrlikni esa AQShning Bol Davlat Universitetidan olgan. Shuningdek, Garvard Universitetidan davlat boshqaruvi va liderlik bo'yicha magistrlik diplomiga ega. Jurnalistik va ilmiy materiallari qator xalqaro manbalarda chop etilgan. Amerikaning nufuzli universitetlari va tahlil markazlarida so'zlab, ma'ruzalar o'qib keladi. "Amerika Ovozi" oltin medali sohibi. Tashkilotda gender va jurnalistika bo'yicha kengash raisi. Toshkent viloyati Bo'stonliq tumani Qo'shqo'rg'on qishlog'ida ziyoli oilasida ulg'aygan.